nüegen lassend, so wellend si sömliches ouch erstatten. Vnd 
das man sich von den spöttlischen schmächworten enthallte, 
dann si wäder käzer, abgötter noch erdichter eines nüwen 
gloubens syend, verachtend nit Mariam, die heilig muoter 
Gottes, die lieben Heiligen; so syend sy ouch nit die, so 
da lehrend, das man von der Religion wegen wäder pflicht, 
trüw noch eid schuldig sye zuo halten, sonder sy syend gänz- 
lichen gesinnet, gemeine, offenliche, gelopte vnd zuosammen 
geschworne eidgnösische Pündtnussen trüwlich, erbarlich, 
standhafft vnd mit redlicher, mannlicher Dapfferkeit mit 
höchstem flys zuo halten vnd handhaben, damit die herr- 
lichen, schwerlichen erlangten fryheiten vnd grosse thaaten 
der Eidtgnossen, so inen sampt vilen fürsten vnd herren 
zuo sig vnd wolfart gelanget, andren aber erschrockenlich, 
nit gemindret, sonder wie ein Veste nur wider alle wider- 
wertige anlöüff mit lob vnd ehren bestanden. Sie pitend 
ouch für Genf, als die ein Vormur vnd schlüssel sye ganzer 
Eidgnoschafft. Nach dem liessend die Euangelischen ouch 
fürbringen, wie si in ihrer gestellter gloubensbekanntnuss vs 
altem vnd nüwem testament das vatervnser, der glouben, 
die 40 gebot sampt was zur forcht Gottes, gehorsamen der 
obrigkeit, Cristliche werch vnd brüederliche lieb ernstlichen 
vergriffen habend. Dän si erkennend vnsren Herren Jesum 
Cristum, von Maria in ihrer reiner iungfrouwschafft waarer 
mentsch geboren, das derselb vnser einiger erlöser, mitler 
vnd fürsprech si vor Gott, dem himmlischen vatter. So 
lassend sy ouch niemand vngestraafft, der die lieben Helgen, 
so in ewiger seligkeit Gottes sind, oder die usserwelt ewig- 
rein iungfrouw Maria schmechte vnd vngebürliche wort von 
inen redte. Vnd obschon etwa enderung vnd vnglychheit 
im üsserlichen Gotisdienst sye, so stimme man doch zuo- 
